b'\n_START_ARTICLE_\nVytenis Junevi\xc4\x8dius\n_START_SECTION_\nBiografija\n_START_PARAGRAPH_\nNuo 1965 m. Vytenis Junevi\xc4\x8dius mok\xc4\x97si Kauno 12-oje vidurin\xc4\x97je mokykloje, j\xc4\x85 baig\xc4\x97 1976 m. Nuo 1976 iki 1981 m. studijavo Kauno politechnikos instituto (KPI) In\xc5\xbeinerin\xc4\x97s ekonomikos fakultete, nuo 1987 iki 1989 m. KPI aspirant\xc5\xabroje, 1982\xe2\x80\x931984 m. buvo \xe2\x80\x9eVilma" mokslinio tyrimo sektoriaus in\xc5\xbeinierius, nuo 1984 iki 1987 m. KPI asistentas, vyr. asistentas, nuo 1990 m. vyr. d\xc4\x97stytojas, nuo 1994 iki 1996 m. \xe2\x80\x93 KTU vyr. d\xc4\x97stytojas._NEWLINE_Nuo 1981 iki 1982 m. Kauno radijo gamyklos dispe\xc4\x8deris, 1990\xe2\x80\x931991 m. \xe2\x80\x93 Auk\xc5\xa1\xc4\x8diausiosios Tarybos Ekonomikos komisijos patar\xc4\x97jas. V\xc4\x97liau per\xc4\x97jo \xc4\xaf diplomatin\xc4\x99 tarnyb\xc4\x85, nuo 1991 iki 1992 m. buvo LR URM Amerikos skyriaus I sekretorius, nuo 1992 m. Tarptautini\xc5\xb3 ekonomini\xc5\xb3 ry\xc5\xa1i\xc5\xb3 ministerijos Investicij\xc5\xb3 skyriaus vadovas, nuo 1992 iki 1994 m. LR diplomatin\xc4\x97s misijos prie ES patar\xc4\x97jas._NEWLINE_Nuo 1995 iki 1997 m. UAB finans\xc5\xb3 maklerio \xc4\xafmon\xc4\x97s "Obligacija" direktorius, nuo 1997 iki 1998 m. LR Europos reikal\xc5\xb3 ministerijos Privatizavimo departamento direktorius, nuo 1998 iki 1999 m. Pasaulio banko konsultantas, Vilniaus senamies\xc4\x8dio atgaivinimo strategijos projekto konsultantas (sritis \xe2\x80\x93 ekonomika ir finansai) nuo 1995 m. lapkri\xc4\x8dio iki 1996 m. spalio m\xc4\x97n. (projekto r\xc4\x97m\xc4\x97jai \xe2\x80\x93 Pasaulio Banko Institucin\xc4\x97s pl\xc4\x97tros fondas bei Vilniaus savivaldyb\xc4\x97), LR \xc5\xabkio ministerijos \xc4\xaemoni\xc5\xb3 bankroto valdymo departamento direktorius iki 1999 m. bir\xc5\xbeelio 18 d., nuo 1999 m. bir\xc5\xbeelio 18 d. iki 2001 m. Lietuvos \xc5\xabkio viceministras  (kiti tuometiniai viceministrai \xe2\x80\x93 Antanas Bartulis, Viktoras Valentukevi\xc4\x8dius, Gediminas Mi\xc5\xa1kinis), nuo 2001 iki 2002 m. UAB \xe2\x80\x9eLaitenis" direktorius, nuo 2002 m. kovo m\xc4\x97n. \xc5\xa1ilko audini\xc5\xb3 bendrov\xc4\x97s \xe2\x80\x9eKauno audiniai" valdybos pirmininkas, nuo 2004 m. UAB \xe2\x80\x9eAgava" generalinis direktorius._NEWLINE_Vytenis Junevi\xc4\x8dius ved\xc4\x99s, \xc5\xbemona Dalia.'